### Resumé

Byrådet nedsatte i 2023 §17, stk. 4-udvalget Uddannelse Vejle, som fik til at opgave at rådgive om og medvirke til udviklingen af indsatsen for Vejle som uddannelsesby. Udvalget afleverede sine anbefalinger til byrådet i august 2024, som efterfølgende besluttede at anbefalingerne er udgangspunkt for studieby indsatsen og udmøntningen af en særlig investeringspulje på 20 mio. kr. Derudover blev udvalget Uddannelse Vejle forlænget i 2025. Udvalget afrapporterer for sit arbejde og for studieby indsatsen i 2025.

### Sagsfremstilling

Byrådet nedsatte i 2023 §17, stk. 4-udvalget Uddannelse Vejle. Udvalget fik til at opgave at rådgive om og medvirke til udviklingen af indsatsen for Vejle som uddannelsesby og blev nedsat for et år. Udvalget har bestået af repræsentanter for det lokale erhvervsliv, uddannelsesinstitutioner, byrådet og det lokale kultur- og foreningsliv, samt særlige eksperter.

Udvalget afleverede sine anbefalinger (bilag 1) til byrådet i august 2024. Udvalget anbefalede en fælles vision om at sætte unge først i studieby-arbejdet. Der blev også anbefalet fem indsatsområder med en række konkrete indsatser. De fem indsatsområder er:

* Det gode studieliv
* Den rette bolig
* Tæt på job og muligheder
* Attraktive uddannelser
* Studieby-alliancen - Uddannelse Vejle

Byrådet afsatte i 2024 en særlig investeringspulje til ”Vejle – en studieby i vækst” på 20 mio. kr. På sit møde den 26. februar 2025 besluttede byrådet, at puljen skal prioriteres til opfølgning på anbefalingerne fra  Uddannelse Vejle, som opstiller en fælles vision og fem ambitiøse indsatser for Vejle som fremtidens studieby.

Økonomiudvalget besluttede den 23. september 2024 at forlænge udvalgets funktionsperiode til udgangen af 2025. I 2025 har Uddannelse Vejles arbejde haft fokus på at uddybe og konkretisere indsatserne. Udvalgets input er løbende blevet indarbejdet i studiebyindsatsen.

Udvalget afleverer sin afrapportering (bilag 2). Afrapporteringen omfatter for det første indsigter og drøftelser fra udvalgets arbejde i 2025, som kan indgå i det videre arbejde med at udvikle Vejle som studieby. For det andet gives der en status på en række allerede igangsatte indsatser og aktiviteter.

### Sagens videre forløb

Sagen skal behandles af Byrådet.

### Historik

#### Kommunaldirektøren indstiller , den 8. december 2025, punkt 287:

at afrapporteringen tages til efterretning.

####

#### Beslutning fra Økonomiudvalget, den 8. december 2025, punkt 287:

Taget til efterretning.

Fraværende: Kim Clausen.

Fraværende: André Mathiasen.

### Beslutning

Godkendt.

Fraværende: Ellen Carlsen. I stedet mødte Troels Mortensen.

Fraværende: Karoline Nielsen.